Durio zibethinus
Plantae — Angiospermae Eudicotyledones  Rosidae  Ordo : Malvales  Familia : Malvaceae  Subfamilia : Helicteroideae  Tribus : Durioneae  Genus : Durio  Species : D. zibethinus  Durio zibethinus  Rumph. ex Murray   Synonyma *Durio acuminatissimus Merr. Durio stercoraceus Noronha nom. inval. Territorium Durio zibethinus (binomen ab Ioanne Andrea Murray statutum ex opere Georgii Everardi Rumphii) est species celeberrima generis Durionis. Fructus enim variarum huius generis specierum comeduntur, sed fructus huius speciei tantum in commercio venundari solent. Hic fructus in libro Yingyai shenglan de expeditionibus nautae Zheng He inter 1413 et 1431 factis ab interprete Ma Yuan relatis describitur, qui propter spinas cum capsa plantae Euryalis ferocis comparat. Eodem fere tempore e relatione Nicolao de Comitibus a Poggio Bracciolino in opere De varietate fortunae anno 1498 impresso, saeculo insequente a Garcia ab Orta in opere Lusitano Colóquios dos simples e drogas da Índia anno 1563 divulgato refertur.